**AIKŠTELĖS, KELIO IR KOMUNIKACIJŲ ATVEDIMO BUITINIAMS VAGONĖLIAMS DARBŲ VIEŠOJO pirkimo-pardavimo SUTARTIS**

2025-08-07 Nr. 21-16-1023

Vilnius

Valstybės sienos apsaugos tarnyba prie Lietuvos Respublikos vidaus reikalų ministerijos (toliau – tarnyba, Užsakovas), atstovaujama tarnybos vado pavaduotojo Sauliaus Nekraševičiaus, veikiančio, pagal Valstybės sienos apsaugos tarnybos prie Lietuvos Respublikos vidaus reikalų ministerijos nuostatus, patvirtinus Lietuvos Respublikos vidaus reikalų ministro 2024 m. kovo 27 d. įsakymu Nr. 1V-223 ,,Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“ ministro ir tarnybos vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo” 3.1.4 papunktį. ir UAB „DELMITA“ (toliau – Rangovas), atstovaujama direktoriaus Pavel Kulikov, veikiančio (-ios) pagal UAB „DELMITA“ įstatus, toliau Užsakovas ir Rangovas kartu vadinami „Šalimis“ arba atskirai „Šalimi“, sudarėme šią darbų viešojo pirkimo–pardavimo sutartį, toliau vadinamą „Sutartimi“, ir susitarėme dėl toliau išvardintų sąlygų.

**I SKYRIUS**

**Bendrosios nuostatos**

* 1. Ši Sutartis susideda iš toliau nurodytų dokumentų, kurie apima „Sutarties“ sąvoką ir kurie ginčo atveju taikomi tokia prioriteto tvarka:
  2. Sutartis;
  3. Pirkimo dokumentai;
  4. Sutarties pakeitimai;
  5. Rangovo pasiūlymas.

1. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Lietuvos Respublikos Viešųjų pirkimų įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.
2. Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai, reiškiantys asmenis, apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
3. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
4. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
5. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

**II SKYRIUS**

**SUTARTIES OBJEKTAS**

1. Vadovaudamasis šioje Sutartyje nustatytomis sąlygomis ir tvarka, Rangovas įsipareigoja pagal Užsakovo pateiktą Techninę specifikaciją (Sutarties 1 priedas) atlikti A**ikštelės, kelio ir komunikacijų atvedimo buitiniams vagonėliams** darbus (toliau – Darbai).

2. Užsakovas įsipareigoja sudaryti Rangovui būtinas sąlygas Darbams atlikti, priimti tinkamai (kokybiškai) atliktų Darbų rezultatą ir sumokėti Rangovui už Darbus Sutartyje numatytomis sąlygomis ir terminais.

3. Darbų BVPŽ kodas – 45112000-5 (Kasimo ir žemės perstūmos darbai).

**III SKYRIUS**

**SUTARTIES KAINODARA**

1. Sutartyje numatytas kainos apskaičiavimo būdas – fiksuota kaina.

2. Pradinės Sutarties vertė (taip, kaip apibrėžta Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S‑95 „Dėl Kainodaros taisyklių nustatymo metodikos patvirtinimo“[[1]](#footnote-1), 34 punkte) yra 62 966,22 (šešiasdešimt du tūkstančiai devyni šimtai šešiasdešimt šeši Eur 22 ct) Eur su PVM.

Pradinės Sutarties vertė be PVM yra 52 038,20 (penkiasdešimt du tūkstančiai trisdešimt aštuoni Eur 20 ct ) eurų,

21 proc. PVM yra 10 928,02 (dešimt tūkstančių devyni šimtai dvidešimt aštuoni Eur 2 ct) eurų.

3. Viešojo pirkimo metu nustatyta fiksuota Sutarties kaina už Darbus yra nurodyta Rangovo pasiūlyme (Sutarties 2 priedas).

4. Rangovo pasiūlymo kaina apima ir tuos darbus, kurie nors ir nebuvo tiesiogiai nustatyti Techninėje specifikacijoje, bet yra būtini Sutarčiai įvykdyti, o Rangovas turėjo ir galėjo juos numatyti ir įvertinti dar iki pasiūlymų pateikimo termino pabaigos.

Pagal Sutartį gali būti perkami papildomai nenumatyti darbai, kurie nebuvo įtraukti į Darbų sąmatą, tačiau būtini įvykdyti Sutartį, su sąlyga, kad:

1. jų apimtis neviršys 15 procentų šio skyriaus 2 punkte nurodytos pradinės Sutarties kainos;
2. Rangovas pagrįs, kodėl atsirado papildomų darbų, kurių nebuvo galima numatyti atliekant objekto apžiūrą.

Nenumatyti darbai perkami įforminant Šalių susitarimą, kuriame nurodomi papildomų darbų kiekiai bei Rangovo su Užsakovu suderinta nauja Darbų sąmata. Galutinė Sutarties vertė negali viršyti VPĮ 4 str. 3 d. darbams numatytos mažos vertės pirkimo vertės.

5. Sutarties kaina dėl pasikeitusių mokesčių perskaičiuojama tokia tvarka:

5.1. mokestis, kuriam pasikeitus perskaičiuojama Sutarties kaina: pridėtinės vertės mokestis (PVM). Pasikeitus kitiems mokesčiams, kaina nebus perskaičiuojama;

5.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;

5.3. perskaičiavimo formulė: pasikeitus PVM tarifo dydžiui, Sutarties kainoje esantis PVM tarifas neatliktiems darbams keičiamas (mažinamas ar didinamas) pagal Lietuvos Respublikos teisės aktus;

5.4. Sutarties kainos dėl pasikeitusių mokesčių pakeitimas įforminamas papildomu Šalių susitarimu;

5.5. perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.

**IV SKYRIUS**

**DARBŲ ATLIKIMO TERMINAI, DARBŲ VYKDYMAS IR PERDAVIMAS**

1. Darbų atlikimo terminas – Rangovo visi sutartiniai įsipareigojimai turi būti įvykdyti per 30 kalendorinių dienų po sutarties pasirašymo dienos.
2. Po sutarties pasirašymo dienos Rangovas per 3 darbo dienas suderina pasirašytinai darbų vykdymo technologinę kortelę su Užsakovo paskirtu atsakingu asmeniu nurodytu sutartyje.
3. Rangovas gali pradėti vykdyti Darbus įsigaliojus Sutarčiai ir po darbų fronto perdavimo-primėmimo akto pasirašymo, kurį Užsakovas perduoda Rangovui per 5 darbo dienas po sustarties pasirašymo dienos (Sutarties 3 priedas).
4. Rangovas įsipareigoja savo rizika atlikti Sutartyje numatytus darbus kokybiškai, laikantis galiojančių Darbus reglamentuojančių teisės normų, taisyklių, standartų, Techninėje specifikacijoje nurodytų reikalavimų.

5. Rangovas įsipareigoja savarankiškai apsirūpinti Darbams atlikti reikalingais materialiniais ištekliais.

6. Rangovas prisiima atsakomybę už blogą medžiagų kokybę.

1. Per visą Darbų vykdymo laikotarpį Rangovas garantuoja darbo ir priešgaisrinę saugą ir aplinkos ekologinę apsaugą, kiek tai yra susiję su vykdomais darbais.
2. Užsakovas turi teisę tikrinti Rangovo Darbų atlikimo eigą ir kokybę, nesikišant į Rangovo ūkinę komercinę veiklą. Rangovas įsipareigoja leisti Užsakovui ir Užsakovo nurodytiems asmenims bet kada tikrinti atliekamų Darbų kokybę, būdą ir naudojamas medžiagas.
3. Užsakovas įsipareigoja priimti iš Rangovo tinkamai (kokybiškai) atliktus Darbus ne vėliau kaip per 5 dienas po raštiško Rangovo pranešimo apie Darbų pabaigą.
4. Baigus visus Darbus pasirašomas Darbų perdavimo-priėmimo galutinis aktas (Sutarties 5 priedas) ir Objekto priėmimo–perdavimo aktas.

Kartu su atliktų Darbų aktu (-ais) Rangovas pateikia ataskaitą apie Darbams taikytas aplinkos apsaugos priemones.

1. Rangovas privalo savo sąskaita visiškai pašalinti Užsakovo nurodytus Darbų ar jų etapų trūkumus, defektus ir (ar) netikslumus, visiškai ir tinkamai sutvarkyti Darbų atlikimo vietą ir aplinkines teritorijas, kurios buvo naudotos Rangovo reikmėms.

**V SKYRIUS**

**ATSISKAITYMO TVARKA**

1. Užsakovas įsipareigoja pagal pateiktus atsiskaitymo dokumentus apmokėti Rangovui už tinkamai atliktus Darbus Sutartyje nustatyta tvarka ir terminais.

2. Atlikęs Darbus, Rangovas įsipareigoja pateikti Užsakovui atliktų Darbų aktą, Pažymą apie atliktų darbų vertę ir išlaidas (Sutarties 6 priedas) ir PVM sąskaitą faktūrą. Rangovas PVM sąskaitą faktūrą turi pateikti Užsakovui naudojantis informacinės sistemos SABIS priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, gali būti teikiamos Rangovo pasirinktomis elektroninėmis priemonėmis. Rangovui pateikus PVM sąskaitą faktūrą kitais būdais ar priemonėmis, išskyrus Viešųjų pirkimų įstatymo 22 straipsnio 12 dalyje nurodytais atvejais[[2]](#footnote-2), laikoma, kad PVM sąskaita faktūra Užsakovui nepateikta.

3. Už faktiškai atliktus Darbus Užsakovas apmoka Rangovui per 30 (trisdešimt) kalendorinių dienų nuo dienos, kai Užsakovas priima atliktų Darbų aktą, Pažymą apie atliktų darbų vertę ir išlaidas ir gauna PVM sąskaitą faktūrą.

Tais atvejais, kai vėluoja finansavimas iš biudžeto, mokėjimai gali būti atidedami, vėlavimo laikotarpiui, bet ne ilgiau kaip per 60 (šešiasdešimt) kalendorinių dienų.

5. Sutartyje nustatyta tvarka, tinkamai neįvykdžius ir nepridavus Užsakovui Darbų (ar atitinkamos jų dalies) bei to nepatvirtinus atliktų Darbų aktu arba nepateikus tinkamos PVM sąskaitos faktūros, apmokėjimo terminai yra nukeliami vėlavimo laikotarpiui.

6. Pagal šią Sutartį priklausančią sumokėti pinigų sumą Užsakovas sumoka Rangovui mokėjimo pavedimu. Rangovui iš anksto neinformavus Užsakovo apie banko sąskaitos (rekvizitų) pasikeitimus, Rangovas prisiima su tokiu nepranešimu susijusią ir iš to kylančią riziką.

7. Užsakovas turi teisę be atskiro išankstinio Rangovo įspėjimo sulaikyti ir (ar) išskaičiuoti iš Rangovui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų (delspinigių, baudų) sumas, Rangovo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą sulaikymą ir (arba) įskaitymą Užsakovas raštu informuoja Rangovą

8. Tiesioginio atsiskaitymo su subrangovu sąlygos:

8.1. Tiesioginis atsiskaitymas su ūkio subjektais, kurių pajėgumais Rangovas remiasi, išskyrus subrangovus, nenumatytas.

8.2. Jeigu Rangovas Sutarties vykdymui pasitelks subrangovus, Rangovui sutikus, tarp Užsakovo, Rangovo ir subrangovo gali būti pasirašoma trišalė tiesioginio atsiskaitymo su subrangovu sutartis, kurioje aprašoma tiesioginio atsiskaitymo su subrangovu tvarka.

8.3. Subrangovas, norėdamas pasinaudoti tiesioginio atsiskaitymo galimybe, privalo raštu kreiptis į Užsakovą ir kartu su laisvos formos prašymu dėl tiesioginio atsiskaitymo pateikti Rangovo sutikimą dėl tiesioginio mokėjimo atlikimo subrangovui.

8.4. Tiesioginis atsiskaitymas su subrangovu gali būti atliekamas tik po to, kai subrangovas įvykdo visą jam perduotą Darbų dalį ir pateikia Užsakovui atsiskaitymo dokumentus, o Užsakovas priima atsiskaitymo dokumentus.

8.5. Kilus ginčui tarp Rangovo ir subrangovo, jie ginčus sprendžia savarankiškai, Užsakovui nedalyvaujant.

8.6. Subrangovui išmokėtų sumų dydžiu mažinamos Rangovui mokėtinos sumos.

**VI SKYRIUS**

**ŠALIŲ TEISĖS IR PAREIGOS**

1. Užsakovas įsipareigoja:

1.1. iki Darbų pradžios paskirti atsakingą asmenį (-ius), kuris (-ie) vykdys Darbų priežiūrą;

1.2. nedelsdamas pašalinti Rangovo įspėjime nurodytas aplinkybes, kurios trukdo tinkamai vykdyti Sutartį, jei jos priklauso nuo Užsakovo valios;

1.3. nedelsdamas Rangovui suteikti visą turimą informaciją ir (arba) dokumentus, kurie gali būti reikalingi Sutarčiai vykdyti. Sutarties vykdymo laikotarpio pabaigoje visi dokumentai grąžinami Užsakovui;

1.4. Sutartyje nustatytomis sąlygomis ir tvarka pagal pateiktus atsiskaitymo dokumentus apmokėti už laiku, tinkamai ir kokybiškai atliktus Darbus.

2. Užsakovas turi teisę nemokėti už nekokybiškai atliktus Darbus arba, atsiradus trūkumų ar defektų, sustabdyti Darbus, kol trūkumai ar defektai bus pašalinti.

3. Rangovas įsipareigoja:

3.1. visą Darbų atlikimo laikotarpį tinkamai kaupti, pildyti, saugoti ir tvarkyti visus Rangovo pagal Sutartį privalomus parengti (gauti), pateikti ir jam vykdant Sutartį perduotus Darbų dokumentus, kitą dokumentaciją bei medžiagą. Rangovas atsako už parengtuose (užpildytuose) dokumentuose pateikiamų duomenų teisingumą ir atitiktį faktinėms aplinkybėms. Rangovas praradęs, sunaikinęs, sugadinęs ar padaręs kitokią žalą tokiai dokumentacijai (medžiagai), privalo ją tinkamai atkurti ir atlyginti dėl to kilusius nuostolius;

3.2. vykdyti teisėtus Užsakovo nurodymus, susijusius su Sutartyje numatytų Darbų vykdymu. Jeigu Rangovas mano, kad Užsakovo nurodymai viršija Sutarties reikalavimus, jis apie tai praneša Užsakovui per 5 (penkias) dienas nuo tokio nurodymo gavimo dienos;

3.3. atliekant Darbus, netrukdyti dirbti kitiems Užsakovo rangovams;

3.4. Sutartyje nustatyta tvarka ir terminais raštu informuoti (įspėti) Užsakovą apie aplinkybes, kurios trukdo tinkamai ir laiku vykdyti Sutartį;

3.5. iki Sutarties įsigaliojimo pateikti Užsakovui pasirašytą sutikimą dėl pasiūlyme esančios konfidencialios informacijos atskleidimo (pateikimo);

3.6. atliekant Darbus taikyti jiems aplinkos apsaugos vadybos standartus arba kitas lygiavertes aplinkos apsaugos vadybos užtikrinimo priemones.

**VII SKYRIUS**

**ŠALIŲ ATSAKOMYBĖ**

1. Rangovas yra visiškai atsakingas už žalą, padarytą tretiesiems asmenims, jų turtui, atliekant Sutartyje numatytus Darbus.

2. Rangovas nespėjęs atlikti Darbų numatytais terminais, įsipareigoja sumokėti Užsakovui 0,05% (nulio ir penkių šimtųjų procento) dydžio delspinigius už kiekvieną pavėluotą dieną nuo pradinės Sutarties vertės ir atlygina Užsakovui dėl to patirtus nuostolius. Delspinigiai išskaičiuojami iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.

3. Sutarties vykdymo metu, iki Rangovo atliktų darbų baigimo akto (laisvos formos) pasirašymo, Rangovas įsipareigoja savo sąskaita ištaisyti bet kokius Darbų trūkumus, defektus ir (ar) netikslumus. Rangovo pareiga savo sąskaita ištaisyti bet kokius Darbų trūkumus, defektus ir (ar) netikslumus per Užsakovo nustatytą protingą terminą. Šis Rangovo įsipareigojimas nepaneigia Rangovo pareigos mokėti delspinigius, nurodytos šio skyriaus 2 punkte.

4. Rangovui nepašalinus trūkumų, defektų ir (ar) netikslumų per Užsakovo nustatytą laiką, Užsakovas turi teisę be atskiro Rangovo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Rangovui pagal Sutartį mokėtinas sumas, bei reikalauti atlyginti kitus dėl to patirtus nuostolius, o Rangovas įsipareigoja atlyginti visus Užsakovo patirtus su trūkumų, defektų ir (ar) netikslumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus Darbus, kurie buvo atlikti ištaisius Darbų trūkumus, defektus ir (ar) netikslumus).

5. Rangovas, pasitelkęs papildomus subrangovus, atsisakęs Sutartyje numatytų subrangovų, sukeitęs vietomis Sutartyje numatytus subrangovus, ir (ar) perdavęs didesnę (mažesnę) darbų dalį, negu buvo nurodyta pasiūlyme, kitam Sutartyje numatytam subrangovui, ir apie tai neinformavęs Užsakovo, t. y. nesilaikęs Sutarties X skyriaus 3 punkte nurodytų reikalavimų, įsipareigoja sumokėti Užsakovui 500 Eur (penkių šimtų eurų) dydžio baudą už kiekvieną tokį pažeidimo atvejį, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.

6. Užsakovas, nepagrįstai uždelsęs atsiskaityti už atliktus Darbus Sutartyje numatyta tvarka ir terminais, moka Rangovui 0,05% (nulio ir penkių šimtųjų procento) dydžio delspinigius nuo neapmokėtos sumos už kiekvieną uždelstą dieną.

7. Rangovui pagal šią Sutartį neįvykdžius arba netinkamai įvykdžius Sutartyje numatytus įsipareigojimus arba Sutarties XIII skyriaus 1-2 punktų atvejais, Užsakovas turi teisę pasinaudoti Sutartyje numatytais Sutarties įvykdymo užtikrinimais.

8. Rangovas yra visiškai atsakingas už žalą, padarytą tretiesiems asmenims, jų turtui, vykdant Sutartyje numatytus Darbus. Rangovas taip pat atsako už subrangovo, jo įgaliotų atstovų ir darbuotojų veiksmus arba neveikimą.

9. Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas.

10. Rangovas nėra atsakingas už ekstremalių gamtinių sąlygų (pavyzdžiui, mėnesinis kritulių kiekis, patvirtintas oficialiais kompetentingų institucijų dokumentais, 200 % viršijantis standartines klimato normas, vėluojanti inžinerinių tinklų ar šildymo sistemos įranga, pastato nešildymas šaltuoju metų laiku ir pan.) dėl kurių negalėjo Darbų užbaigti Sutartyje numatytu laiku, jeigu apie šias aplinkybes laiku informuoja Užsakovą. Susidarius šiame punkte aprašytoms aplinkybėms ir joms pasibaigus, Rangovas nedelsiant, bet ne vėliau kaip per 5 darbo dienas raštu informuoja Užsakovą apie jas ir galimybę toliau vykdyti Darbus. Rangovui, laiku pateikusiam ir tinkamai pagrindusiam šias aplinkybes, delspinigiai vėlavimo laikotarpiu dėl šiame punkte minėtų aplinkybių nėra skaičiuojami. Galutinis atleidimo nuo delspinigių mokėjimo terminas nukeliamas terminui, kuris, išnykus aplinkybėms, dėl kurių sutartinių įsipareigojimų vykdymas buvo neįmanomas, pagal sutartį buvo likęs tiekėjo sutartinių įsipareigojimų vykdymu.

11. Sutarties VII skyriaus 10 punkte nurodytos aplinkybės nepaneigia Rangovo pareigos vykdyti Darbus pagal Sutartį per Sutartyje nustatytą laiką ir kuriems neturi įtakos Sutarties VII skyriaus 10 punkte nurodytos aplinkybės.

**VIII SKYRIUS**

**RANGOVO PRIEVOLĖS PER GARANTINĮ TERMINĄ**

1. Visiems atliktiems darbams, įskaitant jiems panaudotas medžiagas, priemones bei visas jų sudedamąsias dalis, Rangovas suteikia Lietuvos Respublikos civiliniame kodekse ir Lietuvos Respublikos statybos įstatyme ir nurodytą garantinį terminą.

2. Nutraukus Sutartį joje nurodytais pagrindais, atliktiems Darbams yra suteikiamas bendras šio skyriaus 1 punkte nustatytas garantinis terminas.

3. Rangovas per Užsakovo nustatytą terminą savo sąskaita remontuoja ir (arba) pakeičia tinkama tą Darbų dalį, kuri neatlaiko eksploatacijos išbandymų ar kitokiu būdu pagrįstai Užsakovo nustatoma kaip neatitinkanti Sutarties sąlygų. Rangovas garantiniu laikotarpiu savo sąskaita per Užsakovo nustatytą terminą po Užsakovo raštiško pranešimo apie defektus ar trūkumus gavimo pradeda remontuoti ar keisti tinkama trūkumų turinčią Darbų dalį, ir yra atsakingas už bet kokią žalą, kurią gali tiesiogiai arba netiesiogiai sukelti trūkumai arba jų atitaisymas.

4. Jeigu Rangovas nepradeda šalinti trūkumų per nustatytą terminą arba nepašalina šių trūkumų per Užsakovo nustatytą terminą (tačiau visais atvejais ne ilgiau nei per protingą, pagrįstai tam reikalingą laiko tarpą), Užsakovas gali Rangovo rizika ir sąskaita pats arba pasitelkdamas trečiuosius asmenis pašalinti trūkumus. Tokiu atveju Rangovas privalės atlyginti visus Užsakovo patirtus su trūkumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus darbus, kurie buvo atlikti ištaisius darbų trūkumus, defektus ir (ar) netikslumus).

5. Garantinio laikotarpio metu atsiradus Darbų defektų, garantinis laikotarpis yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas.

**IX SKYRIUS**

**SUTARTIES SĄLYGŲ ĮVYKDYMO UŽTIKRINIMAS.**

1. Sutarties tinkamas įvykdymas yra užtikrintas netesybomis – 10proc. bauda nuo pradinės Sutarties vertės be PVM, nurodytos Sutarties III sk. 2 punkte.

2. Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę Rangovui dėl jo kaltės pažeidus Sutartį ir (ar) ją nutraukus.

3. Jei Rangovas nevykdo savo sutartinių įsipareigojimų ar vykdo juos netinkamai, Užsakovas turi teisę reikalauti sumokėti šio skyriaus 1 punkte numatyto dydžio baudą. Prieš pateikdamas reikalavimą sumokėti baudą, Užsakovas įspėja apie tai Rangovą, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti.

4. Jei reikalavimas pateikiamas dėl Sutarties dalyko sudėtinės dalies, jame nurodoma konkreti Sutarties dalyko sudėtinė dalis pagal Rangovo pasiūlymą sudarančią Darbų sąmatą. Šio skyriaus 1 punkte nurodyto dydžio bauda skaičiuojama nuo neįvykdytos ar netinkamai įvykdytos Sutarties dalyko sudėtinės dalies kainos be PVM.

5. Nutraukus sutartį dėl Rangovo kaltės visais atvejais bauda skaičiuojama nuo pradinės Sutarties kainos be PVM.

6. Netesybų sumokėjimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Kiekviena iš Šalių turi teisę gauti iš kitos Šalies tiesioginių nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, Rangovas privalo kompensuoti Užsakovo patirtus tiesioginius nuostolius, kurių nepadengia Sutarties įvykdymo užtikrinimas.

**X SKYRIUS**

**SUBRANGOVAI**

1. Rangovas atsako už visus pagal Sutartį prisiimtus įsipareigojimus, nepriklausomai nuo to, ar jiems vykdyti bus pasitelkiami tretieji asmenys, tarp jų – subrangovai.

2. Sutarčiai vykdyti pasitelkiami šie subrangovai: *[surašyti Rangovo pasiūlyme nurodytus subrangovus, subtiekėjus ir subteikėjus, jeigu tokių nėra parašyti žodį „nėra“].* Rangovas įsipareigoja iki Darbų pagal Sutartį pradžios pranešti Užsakovo atstovui subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.

3. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Darbų dalies, negu buvo suderinta, perdavimas kitam Sutartyje numatytam subrangovui, papildomų subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą ir pateikus subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.

4. Sutarties galiojimo metu ketinant keisti Sutartyje numatytus subrangovus vietomis, perduoti didesnę (mažesnę) Darbų dalį, negu buvo suderinta, kitam Sutartyje numatytam subrangovui, pasitelkti papildomus subrangovus, atsisakyti Sutartyje numatytų subrangovų, Rangovo kartu su subrangovais kvalifikacija turi būti ne mažesnė nei buvo reikalaujama pirkimo dokumentuose. Rangovas privalo pateikti naujo subrangovo kvalifikacijos atitiktį ir pašalinimo pagrindų nebuvimą patvirtinančius dokumentus. Jeigu subrangovas neatitinka kvalifikacijos reikalavimų ar atitinka bent vieną pirkimo dokumentuose nustatytą pašalinimo pagrindą, Rangovas per 5 darbo dienas privalo pakeisti minėtą subrangovą reikalavimus atitinkančiu subrangovu.

5. Pasitelkus papildomus subrangovus, subrangovai gali pradėti vykdyti darbus, tik Rangovui suderinus atnaujintą subrangovų sąrašą su Užsakovo atstovu.

**XI SKYRIUS**

**KONFIDENCIALUMAS**

1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.

2. Rangovas privalo užtikrinti, kad fizinių asmenų duomenų tvarkymas būtų suderintas su 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) nuostatų reikalavimais.

3. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.

**XII SKYRIUS**

**NENUGALIMA JĖGA (*force majeure*)**

1. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.

2. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr.840 „Dėl Atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ nustatyta tvarka.

3. Apie tokių aplinkybių atsiradimą viena Šalis kitai įsipareigoja pranešti ne vėliau kaip per 15 (penkiolika) darbo dienų nuo aplinkybių atsiradimo. Nepranešimas neatleidžia nuo Sutartyje numatytų įsipareigojimų vykdymo.

4. Nenugalimos jėgos atveju Šalys dėl atsiradusių nuostolių papildomo atlyginimo ir Darbų atlikimo terminų pratęsimo susitaria abipusiu **susitarimu.**

**XIII SKYRIUS**

**SUTARTIES NUTRAUKIMAS**

1. Užsakovas,įspėjęs prieš 10 (dešimt) kalendorinių dienų, gali nutraukti Sutartį vienašališkai dėl esminio sutarties pažeidimo ir reikalauti atlyginti nuostolius, jeigu Rangovas:

1.1. vėluoja atlikti Darbus pagal Darbų atlikimo terminą daugiau nei 1 (vieną) mėnesį;

1.2. Darbus atlieka nekokybiškai, naudoja ne tą įrangą ir (ar) medžiagas, kurios nurodytos techninėje specifikacijoje, arba Rangovas nepašalina Darbų trūkumų per nustatytus terminus, arba trūkumai yra esminiai ir Rangovas nepajėgus užbaigti Darbų be esminių trūkumų ar didelių nuostolių Užsakovui;

1.3. per nustatytą protingą terminą nepašalina trūkumų, defektų ir (ar) netikslumų;

1.4. kitais teisės aktų numatytais atvejais.

2. Užsakovas be išankstinio įspėjimo gali nutraukti Sutartį vienašališkai dėl esminio sutarties pažeidimo ir reikalauti atlyginti nuostolius, jeigu:

2.1. bendras delspinigių dydis pasiekia 3,6 % (tris ir šešias dešimtąsias procento) pradinės Sutarties vertės;

2.2. Rangovui iškeliama nemokumo byla ir nėra pateikiama įrodymų, kad Rangovas sugebės toliau įvykdyti įsipareigojimus pagal Sutartį;

2.3. Rangovas, siekdamas sudaryti sutartį su Užsakovu, buvo sudaręs susitarimą, neleistinai ribojantį konkurenciją;

2.4. Rangovas Sutarties vykdymo metu įtraukiamas į nepatikimų tiekėjų sąrašą.

3. Jeigu Užsakovas nutraukia Sutartį šio skyriaus 1-2 punktų pagrindu, Užsakovas sumoka už iki Sutarties nutraukimo tinkamai atliktus Darbus pagal pateiktus ir tarpusavyje suderintus atsiskaitymo dokumentus Sutarties V skyriuje „Atsiskaitymo tvarka“ nustatyta tvarka. Taip pat Rangovas privalo atlyginti Užsakovui visas dėl šios Sutarties nutraukimo susidariusias išlaidas ir kompensuoti dėl šios Sutarties nutraukimo patirtus nuostolius.

4. Užsakovas be išankstinio įspėjimo vienašališkai nutraukia Sutartį Lietuvos Respublikos Vyriausybei Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Sutartis neatitinka nacionalinio saugumo interesų. Tokiu atveju atsiskaitymai tarp Šalių Sutarties nutraukimo dienai atliekami Sutarties V skyriuje „Atsiskaitymo tvarka“ nustatyta tvarka.

5. Šalių susitarimu Sutartis gali būti nutraukta bet kuriuo metu. Tokiu atveju atsiskaitymai tarp Šalių Sutarties nutraukimo dienai atliekami Sutarties V skyriuje „Atsiskaitymo tvarka“ nustatyta tvarka.

**XIV SKYRIUS**

**KITOS SUTARTIES SĄLYGOS**

1. Vykdydamos šią Sutartį, Šalys vadovaujasi Lietuvos Respublikos civiliniu kodeksu ir kitais įstatymais bei kitais teisės aktais, normatyviniais techniniais dokumentais, Užsakovoparengtais pirkimo dokumentais bei viešojo pirkimo metu pateiktu Rangovopasiūlymu.

2. Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatymo 89 straipsnio nustatyta tvarka ir atvejais.

3. Užsakovas, vadovaudamasis Viešųjų pirkimų įstatymo 87 straipsnio 1 dalies 12 punktu, sudarant pirkimo sutartį skiria atsakingą asmenį/is už pirkimo sutarties vykdymą – Turto valdymo valdybos, Medininkų skyriaus vedėjas Ričardas Rupkus, tel.: 0 707 48218, 0 687 38730, ricardas.rupkus@vsat.vrm.lt*.*

4. Rangovas, sudarant pirkimo sutartį skiria atsakingą asmenį už Darbų organizavimą – direktoriaus Pavel Kulikov, tel. +370 676 86494, info@delmita.lt*.*

5. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.

6. Sutartis įsigalioja, Šalims pasirašius ją ir galioja iki visų sutartinių įsipareigojimų įvykdymo arba Sutarties nutraukimo.

7. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos Šalies sutikimo.

8. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo sutarties vykdymo pagrindu. Kiekviena šalis (toliau – informuojančioji šalis) įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslais, pateikdama visą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ar 14 straipsnyje nurodytą informaciją. Jei informuojančioji šalis tokios informacijos apie kitą Šalį neturi, ji privalo paprašyti pastarosios pateikti informuojančiajai šaliai visą informaciją elektroniniu paštu, o Šalis, kurios prašoma pateikti informaciją be nepagrįsto delsimo privalo šią informaciją pateikti. Informuojančioji šalis savo darbuotojus su anksčiau nurodyta informacija privalo supažindinti pasirašytinai, teisės aktų nustatyta tvarka saugoti šią informaciją, ir kitai Šaliai pareikalavus, ją nedelsiant pateikti.

9. Sutartis sudaryta lietuvių kalba 2 (dviem) vienodą teisinę galią turinčiais egzemplioriais, po vieną kiekvienai Šaliai.

10. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka:

10.1. Sutarties 1 priedas – Techninė specifikacija;

10.2. Sutarties 2 priedas – Rangovo pasiūlymas.

10.3. Sutarties 3 priedas – Objekto priėmimo–perdavimo aktas.

10.4. Sutarties 4 priedas – Atliktų darbų aktas.

10.5. Sutarties 5 priedas – Darbų perdavimo–priėmimo galutinis aktas.

10.6. Sutarties 6 priedas – Pažyma apie atliktų darbų vertę ir išlaidas.

**XV SKYRIUS**

**ŠALIŲ ADRESAI IR REKVIZITAI**

|  |  |  |
| --- | --- | --- |
| **UŽSAKOVAS** | **RANGOVAS** | |
| Valstybės sienos apsaugos tarnyba prie  Lietuvos Respublikos vidaus reikalų ministerijos  Įmonės kodas 188608252  PVM mokėtojo kodas LT886082515  Savanorių pr. 2, LT-03116 Vilnius  Tel. 0 707 271 9305  El. p. dvks@vsat.vrm.lt  Atsisk. sąsk. Nr. LT61 4040 0636 1000 1096  Lietuvos Respublikos finansų ministerija Finansų įstaigos kodas 40400  Tarnybos vado pavaduotojas  Saulius Nekraševičius | | UAB „DELMITA“  Įmonės kodas 302886968  PVM mokėtojo kodas LT100010895419  Vilniaus g. 161, Pabradė, Švenčionių r.  Tel. +370 676 86494  El. p. info@delmita.lt  Atsisk. sąsk. Nr. LT24 7044 0600 0815 4262  AB SEB Bankas 70440  Direktorius  Pavel Kulikov |

Sutarties 3 priedas

|  |
| --- |
| Objekto priėmimo – perdavimo aktas  [*Data*] |
| Pagrindinės sutarties data, numeris: |
| Objekto adresas: |
| Užsakovas – *[pavadinimas]*, vadovaudamasis sutarties sąlygų nuostatomis šiuo Objekto priėmimo- perdavimo aktu suteikia Rangovui – *[pavadinimas]* objekto valdymo teisę.  Rangovas, šiuo aktu perėmęs Objektą, tampa atsakingu už Objektą ir jo prieigas pagal Sutartį.  *Objekto priėmimo-perdavimo metu yra užfiksuota esama Objekto priklausinių būklė, už kurią Rangovas nėra atsakingas:* |
| Priedai: *(jei yra, pridedami priedai)* |
| Rangovo atstovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data |
| Užsakovo atstovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data |

Sutarties 4 priedas

**ATLIKTŲ DARBŲ AKTAS** (F-2 forma )

20\_\_\_m. \_\_\_\_\_\_\_\_mėn. Nr.\_

Sutarties Nr.:

Objektas:

Rangovas:

Užsakovas:

Žiniaraštis:

|  |  |  |  |  |  |  |
| --- | --- | --- | --- | --- | --- | --- |
| Sąm. | Darbų ir išlaidų | Mato | Kiekis | Kaina EUR be PVM | | |
| eil. | aprašymai | vnt. | Vieneto kaina | | Suma |
|  |  |  |  |  | |  |
| Viso žiniaraštyje be PVM: | | | | |  | |
| Pridėtinės vertės mokestis 21%: | | | | |  | |
| Viso žiniaraštyje: | | | | |  | |

Sutarties 5 priedas

**DARBŲ PERDAVIMO**–**PRIĖMIMO GALUTINIS AKTAS**

**Pagal *[sutarties pavadinimas]* sutartį Nr. ......................,**

sudarytą ........ m. ..................................... mėn. ..... d.

*[Akto sudarymo vieta]*, .......... m. ............................... ........... d.

*[Rangovo pavadinimas]*, atstovaujama .............................................., veikiančio pagal ........................................................................................................., toliau vadinamas Rangovu, ir *[Užsakovo pavadinimas]*, atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), remiantis Šalių sudaryta sutartimi *[sutarties pavadinimas, sudarymo data]* sudarė šį Darbų perdavimo–priėmimo aktą:

1. Rangovas perduoda Užsakovui Darbus – ............................................................................ .................................................................................................................... *[Darbų pavadinimas, sutampantis su Sutartyje nurodytu Darbų pavadinimu]*, o Užsakovas šiuos Darbus priima.

2. Už atliktus Darbus Užsakovas įsipareigoja sumokėti Rangovui likusią....................... Eur (........................................................................... eurų) sumą Šalių sudarytoje Sutartyje nustatyta tvarka.

[3. Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.]

[3. Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per *[nurodyti dienų skaičių, ne ilgesnį, nei 28 dienos]* dienų po šio Darbų perdavimo-priėmimo akto pasirašymo dienos.]

*[Pasirenkama pagal situaciją]*

4. Šis aktas sudarytas dviem egzemplioriais, kurie abu turi vienodą juridinę galią. Vienas egzempliorius pateikiamas Rangovui, kitas lieka Užsakovui.

|  |  |
| --- | --- |
| **Rangovas** | **Užsakovas** |
| [Pavadinimas] | [Pavadinimas] |
| [Buveinės adresas] | [Buveinės adresas] |
| [Telefonas, faksas] | [Telefonas, faksas] |
| [Įmonės kodas] | [Įmonės kodas] |
| [PVM mokėtojo kodas] | [PVM mokėtojo kodas] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] |

[PRIEDAS: Defektų sąrašas, taip pat nurodant pagrįstą laiką defektų taisymui ir įkainotą defektų vertę]

Sutarties 6 priedas

**PAŽYMA**

**APIE ATLIKTŲ DARBŲ VERTĘ IR IŠLAIDAS** (f-3 forma)

20\_\_\_\_\_ m. \_\_\_\_\_\_\_ mėn. Nr.\_

Užsakovas:

Rangovas:

Objektas:

Sutartis:

Atliktų darbų aktas 20\_\_\_m. \_\_\_\_\_\_\_mėn.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Darbų (išlaidų) aprašymas | Atliktų darbų vertė ir išlaidos, Eur. | | | | | | | | | |
| Sutartyje numatyta darbų kaina, Eur be PVM | nuo statybos pradžios įskaitant ataskaitinį mėnesį | | | nuo metų pradžios įskaitant ataskaitinį mėnesį | | | per ataskaitinį mėnesį | | |
|  | | Atlikta darbų be PVM | PVM | Atlikta darbų su PVM | Atlikta darbų be PVM | PVM | Atlikta darbų su PVM | Atlikta darbų be PVM | PVM | Atlikta darbų su PVM |
|  |  |  |  |  |  |  |  |  |  |  |
| Suma iš viso be PVM |  |  |  |  |  |  |  |  |  |  |
| PVM 21 % |  |  |  |  |  |  |  |  |  |  |
| Viso |  |  |  |  |  |  |  |  |  |  |
| Sulaikytos sumos 5% | |  |  |  |  |  |  |  |  |  |
| Suma apmokėjimui | |  |  |  |  |  |  |  |  |  |

Užsakovas Rangovas

1. https://www.e-tar.lt/portal/lt/legalAct/04cbd4205bd811e79198ffdb108a3753/sZqxMCrtVs; [↑](#footnote-ref-1)
2. <https://www.e-tar.lt/portal/lt/legalAct/TAR.C54AFFAA7622/tEzUrLXKCg> [↑](#footnote-ref-2)